Document ID: 32007D0429

KOMISSION PÄÄTÖS,
tehty 18 päivänä kesäkuuta 2007,
turskakantojen elvytykseen liittyvästä erityisestä valvontaohjelmasta tehdyn päätöksen 2005/429/EY muuttamisesta
(tiedoksiannettu numerolla K(2007) 2550)
(Ainoastaan englannin-, ranskan-, ruotsin-, saksan-, ja tanskankieliset tekstit ovat todistusvoimaiset)
(2007/429/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (1) ja erityisesti sen 34 c artiklan 1 kohdan,
sekä katsoo seuraavaa:
(1)
Neuvoston asetuksessa (EY) N:o 423/2004 (2) säädetään turskakantojen elvytystoimenpiteistä Kattegatissa, Pohjanmerellä, Skagerrakissa ja Englannin kanaalin itäosassa, Skotlannin länsipuolella ja Irlanninmerellä.
(2)
Neuvoston asetuksissa (EY) N:o 27/2005 (3), (EY) N:o 51/2006 (4) ja (EY) N:o 41/2007 (5) säädetään tiettyjen kantojen elvyttämistoimenpiteiden yhteydessä väliaikaiset pyyntiponnistusrajoitukset sekä seurantaa, tarkastuksia ja valvontaa koskevat lisäedellytykset, joita sovelletaan kaikkeen kalastukseen, jossa turskan joutuminen saaliiksi on todennäköistä kyseisillä vesillä.
(3)
Komission päätöksellä 2005/429/EY (6) otetaan käyttöön erityinen valvontaohjelma, jota sovelletaan kaksi vuotta ja jonka tarkoituksena on turvata kalastustoimiin turskakantojen elvyttämisen yhteydessä sovellettavien säilyttämis- ja valvontatoimenpiteiden täytäntöönpanon riittävä taso.
(4)
Erityistä valvontaohjelmaa tarvitaan kyseisten jäsenvaltioiden toiminnallisen yhteistyön sekä yhteisön kalastuksenvalvontaviraston hoitamaan yhteiskäyttösuunnitelmien organisoimiseen neuvoston asetuksen (EY) N:o 768/2005 (7) 9 artiklan mukaisesti.
(5)
Säilyttämis- ja valvontatoimenpiteiden täytäntöönpanon jatkumisen varmistamiseksi erityistä valvontaohjelmaa olisi jatkettava vuoden ajan.
(6)
Sen vuoksi päätöstä 2005/429/EY olisi muutettava.
(7)
Tässä päätöksessä säädetyt toimenpiteet ovat kalastuksen ja vesiviljelyn hallintokomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2005/429/EY 1 artiklassa ilmaisu ”kahden vuoden ajaksi” ilmaisulla ”kolmen vuoden ajaksi”.
2 artikla
Tämä päätös on osoitettu Belgian kuningaskunnalle, Tanskan kuningaskunnalle, Saksan liittotasavallalle, Irlannille, Ranskan tasavallalle, Alankomaiden kuningaskunnalle, Ruotsin kuningaskunnalle sekä Ison-Britannian ja Pohjois-Irlannin yhdistyneelle kuningaskunnalle.
Tehty Brysselissä 18 päivänä kesäkuuta 2007.

Labels: 6